Id-Direttiva tal-Kunsill 94/75/KE
tat-22 ta' Diċembru 1994
li temenda d-Direttiva 94/4/KE u tintroduċi miżuri ta' deroga temporanja applikabbli għall-Awstrija u għall-Ġermanja
IL-KUNSILL TA' L-UNJONI EWROPEA,
Wara li kkunsidra t-Trattat ta' Sħubija ta' l-1994, u b'mod partikolari l-Artikolu 2(3) tiegħu, u l-Att ta' Sħubija ta' l-1994, u b'mod partikolari l-Artikolu 151(2) tiegħu,
Wara li kkunsidra l-proposta mill-Kummissjoni,
Billi, fil-5 ta' Settembru 1994, ir-Repubblika ta' l-Awstrija talbet deroga bbażata fuq dik applikabbli mill-1 ta' April 1994 għar-Repubblika Federali tal-Ġermanja skond l-Artikolu 3(2) tad-Direttiva tal-Kunsill 94/4/KE ta' l-14 ta' Frar 1994 li temenda d-Direttivi 69/196/KEE u 77/388/KEE u li żżid il-livell ta' għajnuniet għal vjaġġaturi li ġejjin minn pajjiżi terzi u l-limiti fuq ix-xiri bla ħlas ta' taxxa fi vjaġġi ġewwa l-Komunità [1];
Billi dik it-talba hi mmirata b'mod partikolari biex iżżomm, sa l-1 ta' Jannar 1998, il-limitu preżentement applikabbli fl-Awstrija dwar importazzjonijiet ta' oġġetti minn vjaġġturi li jidħlu fit-territroju tagħha minn fruntiera ta' art li tgħaqqadha ma' pajjiżi li m'humiex Stati Membri u membri ta' l-Assoċjazzjoni dwar Kummerċ Ħieles Ewropew (EFTA);
Billi għandhom ikunu kkunsidrati d-diffikultajiet ekonomiċi x'aktarx kkawżati fl-Awstrija mill-ammont ta' għajnuniet fil-każ tal-vjaġġaturi kkonċernati;
Billi, madankollu, hu meħtieġ li jkun evitat tgħawwiġ fil-kompetizzjoni li jirriżulta mill-applikazzjoni ta' limiti differenti meta jsir qsim tal-fruntieri esterni li jgħaqqdu lill-Komunità ma' pajjiżi li m'humiex membri ta' l-EFTA; billi hu importanti li r-Repubblika Federali tal-Ġermanja u r-Repubblika ta' l-Awstrija għandhom japplikaw l-istess limitu dwar importazzjonijiet ta' oġġetti ġewwa t-territorji rispettivi tagħhom minn vjaġġaturi ġejjin mill-pajjiżi msemmija,
ADOTTA DAN IR-REGOLAMENT:
Artikolu 1
"2. Bħala deroga mill-paragrafu 1, ir-Repubblika Federali tal-Ġermanja u r-Repubblika ta' l-Awstrija għandhom ikunu awtorizzati li jdaħħlu fis-seħħ il-miżuri meħtieġa biex jikkonformaw ma' din id-Direttiva sa mhux aktar tard mill-1 ta' Jannar 1998 għal oġġetti importatati minn vjaġġaturi li jidħlu fit-territorju Ġermaniż jew Awstrijak minn fruntiera ta' art li tgħaqqad lill-Ġermanja jew lill-Awstrija ma' pajjiżi li m'humiex Stati Membri jew membri ta' l-EFTA jew, meta jkun applikabbli, permezz ta' navigazzjoni max-xtajta li ssir mill-pajjiżi msemmija.
Madankollu, mad-dħul fis-seħħ tat-Trattat ta' Adeżjoni ta' l-1994, dawk l-Istati Membri għandhom jagħtu għajnuna ta' mhux anqas minn 75 ECU fuq importazzjonijiet mill-vjaġġaturi msemmija fis-subparagrafu preċedenti.'"
Artikolu 2
1. Suġġetti għad-dħul fis-seħħ tat-Trattat ta' Adeżjoni ta' l-1994, l-Istati Membri għandhom jimplimentaw il-liġijiet, regolamenti u dispożizzjonijiet amministrattivi meħtieġa biex jikkonformaw ma' din id-Direttiva, sad-data tad-dħul fis-seħħ tagħha. Dawn għandhom minnufih jinfurmaw lill-Kummissjoni b'dan.
Meta l-Istati Membri jadottaw dawn il-miżuri, dawn għandu jkollhom referenza għal din id-Direttiva jew għandhom ikunu akkumpanjati minn dik ir-referenza fl-okkażjoni tal-pubblikazzjoni tagħhom. Il-metodi kif issir dik ir-referenza għandhom ikunu stabbiliti mill-Istati Membri.
2. L-Istati Membri għandhom jikkomunikaw lill-Kummissjoni t-test tad-dispożizzjonijiet tal-liġi domestika li huma jadottaw fil-qasam kopert b'din id-Direttiva.
Artikolu 3
Din id-Direttiva għandha tidħol fis-seħħ fl-istess data bħal dik tat-Trattat ta' Adeżjoni ta' l-1994.
Artikolu 4
Din id-Direttiva hija ndirizzata lill-Istati Membri.
Magħmula fi Brussell, fit-22 ta' Diċembru 1994.